钦定古今图书集成/明伦汇编/官常典/第746卷 > 王鼐臣 吴梦旸 雷绵祚
## 钦定古今图书集成/明伦汇编/官常典/第746卷 > 王鼐臣 吴梦旸 雷绵祚

按《安庆府志》：“王鼐臣、吴梦旸、雷绵祚，俱邑庠生。崇祯
丁丑，为流贼所执，不屈同死之。知县杨卓然上其事
曰：‘三生皆名子衿也，学古力行，与浮慕者自别，捐躯
殉难，非辱身者可比。鼐之死也，以搜出邑令之尺书；
旸之死也，以检得修城之工籍。两生皆血性男子，一
死称志士仁人。更可惜如绵祚者，志水志山，虽与弟
兵不反刃，誓生誓死，总为父仇不共。天不屈之贞，可
对既凋之椿树；未伸之志，以付方茂之韡华。合请疏
扬，以协舆论’。”词上，诸司感动。